ṭlam-agi?», nnan-as: «ad aɣ-tessenseḍ i wudem n rebbi?», yenna-asen: «yirebbaḥ, kecmewt», tameṭṭut n urgaz texdem-asen-d imensi, ččan, dɣa yenna-asen urgaz: «a ayetma arrezq-aginwen ad t-refdem ɣer texxamt-ina, acku yessi akked d mmi mulac ad tenalen, (tameṭṭut ternad aqcic)», ruḥen refden yuk iyeddiden-nsen wwinten, dɣa tɛedda tmeṭṭut-nni tewwi yid-s tisegnit tsenta-tt i uyedid, dɣa tluɛa-tt-id tmeṭṭut n uwaɣzen tenna-as-d: «terged ad ten-nečč?», tameṭṭut n urgaz tekkes-d tisegnit-nni, tuzel ɣer urgaz-is tenna-as: «a argaz sentaɣ tisegnit i uyedid, tenna-id: «terged ad ten-nečč?», yenna-as: «Aaah! a tameṭṭut d iwaɣzniwen, ɣawel awi-d isɣaren ad as-id-nezzi yuk i texxamt yis-sen», tameṭṭut truḥ ɣer tnuḍt-is tenna-as atan iwaɣzniwen i yenɣan argaz-im deg uxxam-nneɣ, dɣa tedda-d yid-s aken ad tt-id-ɛawen ma d argaz iruḥ ɣer iwaɣzniwen yenna-asen: «ad truḥem ad tegnem anda i yella rrezq-nwen», nnanas: «yirebbeḥ», ruḥen kecmen ɣer texxamt-nni ad gnen, argaz yeddem-d lbarud akked d texyalt n zalamit yecɛel times i texxamt, tameṭṭut n uwaɣzen tekkes-d mmi-s tessers-it ɣef ṭaq dɣa rɣan yuk iwaɣzniwen mmuten ḥala winna yeqqim-d.